
ԿԱՐԳԱԴՐՈՒԹՅՈՒՆ
	26 դեկտեմբերի 2017 թվականի
	թիվ 202
	քաղ. Մոսկվա



«Եվրասիական տնտեսական հանձնաժողովի խորհրդի 
2016 թվականի հոկտեմբերի 18-ի թիվ 32 կարգադրության մեջ փոփոխություններ կատարելու մասին» Եվրասիական տնտեսական հանձնաժողովի խորհրդի կարգադրության նախագծի մասին

1.	Հավանություն տալ «Եվրասիական տնտեսական հանձնաժողովի խորհրդի 2016 թվականի հոկտեմբերի 18-ի թիվ 32 կարգադրության մեջ փոփոխություններ կատարելու մասին» Եվրասիական տնտեսական հանձնաժողովի խորհրդի կարգադրության նախագծին (կցվում է) եւ այն ներկայացնել Եվրասիական տնտեսական հանձնաժողովի խորհրդի քննարկմանը:
2.	Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից 10 օրացուցային օրը լրանալուց հետո:
	Եվրասիական տնտեսական հանձնաժողովի կոլեգիայի նախագահի ժ/պ՝
	Կ. Մինասյան

ԿԱՐԳԱԴՐՈՒԹՅՈՒՆ
	«	»	ի 20	թվականի
	թիվ
	քաղ.



Եվրասիական տնտեսական հանձնաժողովի խորհրդի 
2016 թվականի հոկտեմբերի 18-ի թիվ 32 կարգադրության մեջ 
փոփոխություններ կատարելու մասին

Եվրասիական միջկառավարական խորհրդի 2016 թվականի ապրիլի 13-ի «Եվրասիական տեխնոլոգիական հարթակների ձեւավորման եւ գործառման վերաբերյալ հիմնադրույթը հաստատելու մասին» թիվ 2 որոշման 3-րդ կետի իրականացման նպատակներով`
1.	Եվրասիական տնտեսական հանձնաժողովի խորհրդի 2016 թվականի հոկտեմբերի 18-ի «Եվրասիական տեխնոլոգիական առաջնահերթ հարթակների ձեւավորման մասին» թիվ 32 կարգադրության մեջ կատարել փոփոխություններ՝ համաձայն հավելվածի:



2.	Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից:

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝

	Բելառուսի Հանրապետությունից՝

	Ղազախստանի Հանրապետությունից՝

	Ղրղզստանի Հանրապետությունից՝

	Ռուսաստանի Դաշնությունից`


	Վ. Գաբրիելյան
	Վ. Մատյուշեւսկի
	Ա. Մամին
	Տ. Աբդիգուլով
	Ի. Շուվալով





ՀԱՎԵԼՎԱԾ
Եվրասիական տնտեսական հանձնաժողովի խորհրդի
2017 թվականի	ի 
թիվ	որոշման

ՓՈՓՈԽՈՒԹՅՈՒՆՆԵՐ
Եվրասիական տնտեսական հանձնաժողովի խորհրդի 
2016 թվականի հոկտեմբերի 18-ի թիվ 32 կարգադրության մեջ կատարվող

1.	2-րդ կետում «13» թիվը փոխարինել «14» թվով։
2.	Նշված կարգադրության թիվ 1 հավելվածում՝
ա)	առաջին սյունակը լրացնել հետեւյալ բովանդակությամբ 10-րդ դիրքով՝
«10.	Արդյունաբերական տեխնոլոգիաներ»,
բ)	երկրորդ սյունակը լրացնել հետեւյալ բովանդակությամբ 13-րդ դիրքով՝
«13.	Շինարարական ինդուստրիայի ապահովման արդյունաբերական տեխնոլոգիաներ»։
3.	Նշված կարգադրության թիվ 13 հավելվածի համարակալված վերնագիրը շարադրել հետեւյալ խմբագրությամբ. «Եվրասիական տնտեսական հանձնաժողովի խորհրդի 2016 թվականի հոկտեմբերի 18-ի թիվ 32 կարգադրության թիվ 13 հավելված»։
5.	Լրացնել հետեւյալ բովանդակությամբ թիվ 14 հավելվածով՝


«ՀԱՎԵԼՎԱԾ ԹԻՎ 14
Եվրասիական տնտեսական հանձնաժողովի խորհրդի
2016 թվականի հոկտեմբերի 18-ի թիվ 32 կարգադրության

ԱՆՁՆԱԳԻՐ
«Շինարարական ինդուստրիայի ապահովման արդյունաբերական տեխնոլոգիաներ» եվրասիական տեխնոլոգիական հարթակի

1.	Հիմնադիրները՝
«Ցեմենտ արտադրողների միություն» ոչ առեւտրային կազմակերպություն «ՍՈՅՈՒԶՑԵՄԵՆՏ» ՈԱԿ» (քաղ. Մոսկվա, Ռուսաստանի Դաշնություն),
Հայաստանի ինովացիոն եւ արդյունաբերական զարգացման հիմնադրամ (քաղ. Երեւան, Հայաստանի Հանրապետություն), 
«Բելստրոյցենտր» ինժեներական հանրապետական ունիտար ձեռնարկություն (քաղ. Մինսկ, Բելառուսի Հանրապետություն),
Ղրղզստանի Ի. Ռազզակովի անվան պետական տեխնիկական համալսարան (քաղ. Բիշքեկ, Ղրղզստանի Հանրապետություն)։
2.	Նպատակները՝
Եվրասիական տնտեսական միության անդամ պետությունների (այսուհետ` անդամ պետություններ) փոխգործակցության արդյունավետության բարձրացում՝ շինարարական ոլորտում եւ շինանյութերի արդյունաբերության մեջ արդյունաբերական ու գիտատեխնիկական ներուժն օգտագործելու մասով.

անդամ պետությունների շուկաներում եւ համաշխարհային շուկայում նորարարական տեխնոլոգիաների եւ մրցունակ արտադրանքի ստեղծում ու առաջմղում.
արդյունաբերական եւ գիտատեխնիկական ներուժի բարձրացում, անդամ պետությունների նորարարական զարգացման արագացում՝ շինարարության տեխնոլոգիաների արդյունավետ օգտագործման եւ շինանյութերի արտադրության հիման վրա.
պետության, բիզնեսի, գիտության, հասարակական կազմակերպությունների ջանքերի ու ռեսուրսների համակցում եւ համակարգում՝ դրանց հիման վրա շինարարության հեռանկարային տեխնոլոգիաների ու շինանյութերի արտադրության, բարձր տեխնոլոգիական եւ մրցունակ արտադրանքի ու ծառայությունների ստեղծման եւ ներդրման գործում.
անդամ պետությունների տեխնոլոգիական, կազմակերպական եւ կառավարչական ռեսուրսների համախմբում՝ բարձր տեխնոլոգիական արտադրանքի համաշխարհային շուկա մուտք գործելուն աջակցելու նպատակով, անդամ պետությունների գլոբալ մրցունակության բարձրացում:
սպառողական շուկայի ձեւավորում, անդամ պետությունների տնտեսավարող սուբյեկտների միջազգային եւ միջճյուղային համագործակցության եւ առեւտրային կապերի զարգացում՝ շինարարության հեռանկարային տեխնոլոգիաների ստեղծման եւ ներդրման ու նոր շինանյութերի ստացման նպատակներով:
3.	Խնդիրները՝
մրցունակ արտադրանքի ստեղծում.
անդամ պետությունների տնտեսությունների իրական հատվածի՝ նոր տեխնոլոգիաների եւ նյութերի տրամադրման կարիքի որոշում.
ստանդարտների միասնական քաղաքականության մշակում՝ նոր նյութերի մասով ստանդարտների, տեխնիկական պայմանների եւ տեխնիկական պահանջների ձեւավորման հիման վրա.
անդամ պետությունների՝ նորարարական մշակումներ օգտագործող տնտեսավարող սուբյեկտների մասնակցությամբ՝ համատեղ ձեռնարկությունների ստեղծում.
անդամ պետությունների գիտատեխնիկական եւ նորարարական համագործակցության արդյունքների դիտանցման իրականացում:
4.	Գործունեության հիմնական ուղղությունները՝
շինարարական ոլորտի եւ շինանյութերի արդյունաբերության արտադրական ներուժի բարձրացում՝ արտադրության տեխնիկական վերազինման եւ արդիականացման, ճեղքումային տեխնոլոգիաների ներդրման եւ նոր բարձր արտադրողական արտադրությունների ստեղծման հիման վրա.
մրցունակության բարձրացում եւ գիտատար արտադրանքի թողարկման ծավալների ավելացում՝ տնտեսության առաջնահերթ ճյուղերի եւ բնակչության համար.
աշխատանքային ռեսուրսների վերարտադրության, աշխատողների, մենեջերների եւ ղեկավար կադրերի պատրաստման ու վերապատրաստման համակարգերի զարգացում.
նոր շինանյութերի, արտադրատեսակների եւ կոնստրուկցիաների ստացման տեխնոլոգիաների զարգացում։»։

